KS Daily View 21 ก.ค. 2022
21 กรกฎาคม 2565

KS Daily View 21.07.2022 > ติดตามประชุม ECB จะปรับขึ้นดอกเบี้ย 25 หรือ 50 bps SET วันนี้คาด 1535-1550 จุด หุ้นแนะนำ  BBIK
มุมมองตลาดหุ้นโลกและตลาดหุ้นไทย KS ยังคงคาดตามเดิม คือ ในช่วงที่เหลือของเดือน ก.ค. ตลาดหุ้นจะแกว่งตัว(sideway) อาจจะเห็น Mini Bear Rally สะท้อนจากผลตอบแทนของตลาดหุ้นทั่วโลกนับตั้งแต่ต้นสัปดาห์(Wtd) ฝั่งสหรัฐ, ยุโรป, เอเซีย ปรับขึ้นเฉลี่ย 3-4%Wtd  ยกเว้น SET Index สัปดาห์นี้ Underperform ปรับขึ้นเพียง 0.4%Wtd  ส่วนนึงเป็นผลจากในเดือนนี้ค่าเงินบาท/ดอลลาร์อ่อนค่าแรงราว 3.9% mtd จากสิ้นเดือน มิ.ย. อยู่ที่ 35.2 บาท ล่าสุด ขยับขึ้นมาอยู่ที่ 36.6 บาท เป็นผลทำให้สัปดาห์นี้ ต่างชาติขายสุทธิขายสุทธิติดต่อกัน 2 วันรวม 2.1 พันล้านบาท เห็นได้จาก Sector ขนาดใหญ่ อาทิ กลุ่มธนาคาร, ค้าปลีก –1%wtd 
อย่างไรก็ตาม KS ประเมินว่า SET Index บริเวณ 1472 -1525 จะเป็นแนวรับ หากดัชนีปรับลงมาประเมินเป็นจังหวะทยอยสะสม ไม่แนะนำ Cutloss  ประเมินว่า SET Index ปรับฐานลงตั้งแต่ต้นปีลงมาราว 6%Ytdได้ตอบรับข่าวร้ายไปมากแล้ว  และข่าวร้ายต่างๆเริ่มผ่อนคลาย อาทิ 
เงินเฟ้อสหรัฐ แม้เดือน ล่าสุด มิ.ย. ยังสูง  9.1%YoY  แต่ค่อนข้างชัดว่าได้ผ่านจุด  Peak  ไปแล้ว ล่าสุดดัชนีฝั่งตลาดบ้านเริ่มชะลอ เมื่อคืน สหรัฐรายงานยอดขายบ้านมือสองเดือน มิ.ย. 2565 อยู่ที่ 5.12 ล้านยูนิต ต่ำกว่าคาดและลดลงต่อเนื่องเป็นเดือนที่ 5 และต่ำสุดในรอบ 2 ปี และราคาสินค้าอื่นๆ อาทิ ราคาโลหะโลก, ราคาธัญพืชและอาหารโลกปรับลดลง  ประกอบกับความกังวล Recession  ทำให้ Demand ชะลอเป็นตัวกดเงินเฟ้อลงในระยะถัดไป
สินทรัพย์เสี่ยง(Risky asset) อาทิ Bitcoin,หุ้น Technolgy, ดัชนี Nasdaq ในช่วงที่ผ่านมาได้ตอบรับข่าวเงินเฟ้อสหรัฐที่ออกมาสูง และกังวล Recession  โดยทิศทางการเคลื่อนไหวของ Risky asset  ไม่ได้ทำ New low  เมื่อมีข่าวร้าย และมีลักษณะแกว่งตัวขึ้น (Sideway  Up)   
โดย KS ประเมินว่าทิศทางตลาดหุ้นจะขึ้นหรือปรับฐานขึ้นกับ Event สำคัญสัปดาห์หน้า คือผลการประชุม Fed  27 ก.ค. หาก Fed ขึ้น 75bps แนวรับของ SET คาด 1525 จุด แต่ถ้าขึ้น 100 bps แนวรับของ SET คาด 1472 จุด  และวันที่ 28 ก.ค. GDP 2Q65 ของสหรัฐ  ล่าสุด Fed Atlanta เผยแบบจำลอง GDPNow ล่าสุดยังคงคาด GDP สหรัฐยังหดตัว 1.6% แต่เชื่อว่าประเด็นนี้รับรู้ไปในราคาแล้ว   KS ประเมินความเสี่ยงที่จะทำให้ SET Index ปรับฐานขึ้นกับว่าจะปัจจัยเสี่ยงใหม่?   อาทิ สงครามยูเครนรัสเซีย-ยูเครนตึงเครียดเพิ่มขึ้น, วิกฤตก๊าซในยุโรป, อัตราเงินเฟ้อที่ยังทรงตัวสูงและไม่ปรับลงตามที่คาด  หากไม่มียังคงคาดในระยะกลาง  Bond yield , ราคาสินค้าโภคภัณฑ์ ผ่าน Peak ไปแล้ว และตลาดหุ้นจะเจอ Bottom ในไตรมาสที่ 3 และค่อยๆปรับขึ้นในไตรมาสที่ 4  
ประเด็นที่ต้องติดตามวันนี้ คือ การประชุมธนาคารกลางสำคัญ อาทิ ธนาคารกลางยุโรป(ECB) ตลาดคาดอาจจะปรับขึ้นอัตราดอกเบี้ยนโยบาย 0.50% มากกว่าเดิมที่คาดว่าจะขึ้น 0.25% เพื่อชะลอเงินเฟ้อ ในการประชุมในวันพฤหัสบดี คาดจะทำให้เงินยูโรต่อดอลลาร์แข็งค่าขึ้น และในวันเดียวกันผลการประชุมธนาคารกลางญี่ปุ่น (BOJ) คาดคงอัตราดอกเบี้ยนโยบายที่ -0.1% ส่วนในประเทศให้น้ำหนัก การรายงานงบงวด 2Q22 อาทิ KTB (8,274 ลบ. -5.8% QoQ, +37.7% YoY), SCB (9,156 ลบ. -10.2% QoQ, +3.9% YoY) KTC (1,800 +3% QoQ, +7% YoY) และ การการอภิปรายไม่ไว้วางใจรัฐบาล ระยะเวลาถึงวันที่ 23 ก.ค.  
กลยุทธการลงทุน ยังคงไม่เปลี่ยน คือแนะนำสะสม ในหุ้นกลุ่ม  Anti commodity แนะนำ CBG, OSP, RBF, CPF, TOA, SCGP BGRIM, GPSC, GULF และ PTG)  2.) กลุ่มTech consults อาทิ BE8,BBIK, IIG  3.)กลุ่มการเงิน TIDLOR, MTC 
มุมมองตลาดหุ้น  SET วันนี้คาด 1535-1550 จุด หุ้นแนะนำ BBIK
Top pick :  BBIK(ราคาพื้นฐาน 73.8 บาท) 1. )คาดกลุ่ม Tech Consult ได้ Sentiment บวกตามดัชนี Nasdaq ปรับขึ้น และได้ผลบวกจากทิศทางดอกเบี้ยสหรัฐที่เริ่มชะลอการปรับขึ้น  2.) เรายังคงมุมมองเชิงบวกต่อแนวโน้มรายได้ในปี 2565 เนื่องจากยอด backlog ที่แข็งแกร่งที่ 458 ลบ. และคาดว่ายังมี upside 
รายงานตัวเลขเศรษฐกิจ      
วันพฤหัสฯ ติดตาม ตัวเลขดุลการค้าของญี่ปุ่นเดือน มิ.ย. คาด -1.509 ล้านล้านเยน (ลดลงจากเดือนก่อนหน้าที่  -2.385 ล้านล้านเยน) ผลการประชุมของ BOJ คาดคงอัตราดอกเบี้ยนโยบายที่ -0.1% ผลการประชุมของ ECB คาดปรับขึ้นอัตราดอกเบี้ย 25bps. เป็น -0.25% สำหรับ Deposit Facility Rate และตัวเลข Initial Jobless Claim ของสหรัฐฯ คาด 240K เทียบสัปดาห์ก่อนที่ 244K    
วันศุกร์ ตัวเลขดุลการค้าของไทยเดือน มิ.ย. คาด -1.7 พันล้านเหรียญสหรัฐฯ เทียบเดือนก่อนหน้าที่ -1.9 พันล้านเหรียญสหรัฐฯ ตัวเลขอัตราเงินเฟ้อของญี่ปุ่นเดือน มิ.ย. คาด +0.2% MoM และ +2.6% YoY ตัวเลข Retail sales ของอังกฤษเดือน มิ.ย. คาด -0.4% MoM และ -5.3% YoY ตัวเลข S&P Global Manufacturing PMI Flash ของยูโรโซนเดือน ก.ค. คาด  51 จุด (-2.1% MoM) และตัวเลข S&P Global Manufacturing PMI Flash ของสหรัฐฯเดือน ก.ค. คาด 52 จุด (-1.3% MoM)
#KS #KSecurities #ลงทุน #Investment #KSTODAY